《和太师平章魏国贾公遗潜侍郎之作》
宋代·陈存

先腊催开万玉林，人心悦处即天心。
山河洞彻重瞳远，宫阙高寒一柱任。
瑞应崆峒知有日，尘清洄曲在斯今。
神功变化无留迹，便放阳春卷积阴。

作者简介：陈存，字体仁，号本斋，龙泉（今属浙江）人，徙居安吉州（今浙江湖州）。理宗淳佑七年（一二四七）进士。开庆元年（一二五九），由淮东制置大使司主管机宜文字除秘书郎。景定元年（一二六○），迁著作佐郎（《南宋馆阁续录》卷八、九）。由兵部尚书出知庆元府兼沿海制置使。宋亡，归里教授生徒，元七征不起。事见清雍正《浙江通志》卷一一五、同治《湖州府志》卷九○。今录诗五首。